|  |  |  |  |  |
| --- | --- | --- | --- | --- |
| PREDMET: **Engleski jezik** | | | Razred: **5.** | |
| UDŽBENIK: Get t**o** **the Top Revised 1** | | | IZDAVAČ: **Data Status** | |
| NASTAVNIK: | | | ŠKOLA: | |
| ČAS BROJ**: 54.** | | ODELJENJE**:** | | DATUM**:** |
| Nastavna tema: | **Food** | | | |
| Nastavna jedinica: | **Can I take your order?** | | | |
| Tip časa: | Utvrđivanje | | | |
| Ciljevi časa/ishodi: | Osposobiti učenike da primenjuju naučene izraze i gramatičke konstrukcije koje se odnose na temu. | | | |
| Obrazovni, funkcionalni i vaspitni zadaci: | Uvežbavanje jezičkih konstrukcija vezanih za poručivanje hrane u restoranu.  Primena naučenog vokabulara u usmenoj i pismenoj komunikaciji.  Razvijanje učtive komunikacije. | | | |
| Oblik rada: | Frontalni, individualni, rad u paru | | | |
| Nastavne metode: | Demonstrativna, rad na tekstu, metoda praktičnih aktivnosti, auditivna | | | |
| Nastavna sredstva: | CD, udžbenik, radna sveska | | | |
| Korelacija sa drugim predmetima: | Srpski jezik, ČOS | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (10 minuta) | Provera domaćeg zadatka.  Nastavnik govori učenicima da ustanu. Svaki učenik ima zadatak da u roku od dve sekunde imenuje neki pojam vezan za hranu ili piće, a da se prilikom imenovanja izrazi ne ponavljaju. Učenik koji ponovi reč ili ne može da se seti reči u roku od dve sekunde, ispada iz igre i seda na svoje mesto. Pobednik je učenik koji ostane poslednji da stoji. | | | |
| **Glavni deo:**  (25 minuta) | **3 Grammar**  Nastavnik upućuje učeniku na tabelu u vežbanju, davajuči odgovarajuća objašnjenja, a zatim daje zadatak učenicima da u tekstu pronađu primere upotrebe *some*:  *I’d like… some chip. Can I have some extra salt with that? Do you need some ketchup, too?*  Učenici čitaju primere koje su pronašli, a zatim navode svoje primere.  Nastavnik daje dodatna objašnjenja u vezi sa *any* a zatim se ponavlja postupak pronalaženja primera u tekstu *(I haven’t got any money)* i navodjenja svojih primera, kao za *some.*  Učenici individualno dopunjuju vežbanje, a zatim sledi usmena provera zadatka.  **4 Speak**  Učenici se podsećaju teksta sa prethodne strane i u paru pronalaze, a zatim i zapisuju ključne izraze prilikom poručivanja hrane u restoranu. Nastavnik prvo zapisuje na tablu **waiter** i **customer**, a zatim ispod odgovarajućeg naslova zapisuje fraze koje to lice koristi (**waiter:** *Can I take...? Is that all? What would you like? Would you like a drink? Sorry. What about...? We have got...?*  **customer:** *Yes, please. I’d like... Can I have...? No, thanks. I’d also like...)*  Nastavnik zatim upućuje učenike na 93. stranu u udžbeniku. Učenici u paru rade vežbanje, tako što jedan učenik glumi gosta, a drugi konobara, pri čemu gost poručuje hranu koja je na meniju, a oba učenika se služe ključnim izrazima, prethodno zabeleženim. Učenici zatim menjaju uloge. Nastavnik prati tok aktivnosti i pohvaljuje učenike, a zatim nekoliko učenika izvodi situaciju u restoranu pred razredom. | | | |
| **Završni deo:**  (10 minuta) | Učenici rade dodatne zadatke iz modula pet koji se nalaze na kraju radne sveske i to 124. stranu (B. zadatak) i 125. stranu (C. i D. zadatak).  Nastavnik prati tok aktivnosti i dodatno motiviše učenike da kad god imaju slobodnog vremena rade i ostala dodatna vežbanja i iz drugih modula.  **Domaćí zadatak:** Radna sveska 5b, 59. strana. | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |