|  |  |  |  |  |
| --- | --- | --- | --- | --- |
| PREDMET: **Engleski jezik** | | | Razred: **5.** | |
| UDŽBENIK: Get t**o** **the Top Revised 1** | | | IZDAVAČ: **Data Status** | |
| NASTAVNIK: | | | ŠKOLA: | |
| ČAS BROJ**: 39.** | | ODELJENJE**:** | | DATUM**:** |
| Nastavna tema: | **Places** | | | |
| Nastavna jedinica: | **Moving house** | | | |
| Tip časa: | Obrada | | | |
| Ciljevi časa/ishodi: | Usvajanje i primena reči vezanih za nameštaj i njihov položaj. | | | |
| Obrazovni, funkcionalni i vaspitni zadaci: | Uvežbavanje reči i izraza vezanih za kuću i nameštaj. Osposobljavanje učenika da postavljaju pitanja i utvrđuju lokacije predmeta. Prepoznaju i imenuju pojmove koji se odnose na temu. | | | |
| Oblik rada: | Frontalni, individualni, rad u paru | | | |
| Nastavne metode: | Demonstrativna, audio-lingvalna, dijaloška | | | |
| Nastavna sredstva: | Udžbenik, tabla, CD | | | |
| Korelacija sa drugim predmetima: | Srpski jezik | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (10 minuta) | Provera domaćeg zadatka.  **Udžbenik 49. strana, Places**  Nastavnik kaže učenicima da pogledaju fotografiju u udžbeniku i pita ih da li su ikada živeli ili bili na sličnom mestu, a zatim podstiče učenike da pogode o čemu će učiti u ovoj nastavnoj temi. Nastavnik podstiče diskusiju dodatnim pitanjima:  *Do you live in a town/ city?*  *Do you like it?*  *Do you live in a flat / house?*  Nastavnik čita sadržaje sa kojima će se učenici sresti u ovoj četvrtoj nastavnoj temi. | | | |
| **Glavni deo:**  (30 minuta) | **Udžbenik 50. strana 4a Moving house, 1 Vocabulary**  Nastavnik kaže učenicima da obrate pažnju na naslov lekcije i pita učenike da da li su se nekada selili. Zatim nastavnik ukazuje na sliku u udžbeniku i postavlja dodatna pitanja:  *What is happening in the picture? – People are moving house. Can you name any of the furniture in English?*  Učenici zapisuju odgovore na tabli.  Nastavnik čita listu reči na 50. strani i pomaže učenicima oko izgovora.  Učenici zatim u paru posmatraju sliku na 50. i 51. strani i upisuju brojeve predmeta pored reči vezanih za nameštaj na 50. strani. Ukoliko ima nepoznatih reči, nastavnik ih zapisuje na tabli i objašnjava.  Nastavnik pušta CD (audio-zapis 2, CD 2) i učenici proveravaju odgovore, a zatim ponovo pušta CD kako bi učenici provežbali izgovor datih reči.  **Udžbenik 51. strana, 2 Grammar**  **A)** Nastavnik pokazuje slike olovaka i pita učenike da imenuju koje su boje, a zatim čita rečenice ispod slika i kaže učenicima da obrate pažnju na predloge za mesto. Takođe upućuje učenike na Grammar Reference na 97. strani.  Nastavnik zatim uzima olovku i udžbenik i pokazuje različite položaja olovke u odnosu na udžbenik, podstičući učenike da najpre horski, a zatim individualno imenuju date predloge. Učenici zatim u paru nastavljaju istu vežbu. Nastavnik prati tok aktivnosti i pomaže učenicima kojima je potrebna dodatna podrška. | | | |
| **Završni deo:**  (5 minuta) | **B)** Učenici čitaju rečenice 1-7 i posmatraju sliku u vežbanju 1, a zatim ih dopunjuju odgovarajućim predlozima. Sledi usmena provera odgovora.  **Domaćí zadatak:** Radna sveska 44. strana. | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |