|  |  |  |  |  |
| --- | --- | --- | --- | --- |
| PREDMET: **Engleski jezik** | | | Razred: **5.** | |
| UDŽBENIK: Get t**o** **the Top Revised 1** | | | IZDAVAČ: **Data Status** | |
| NASTAVNIK: | | | ŠKOLA: | |
| ČAS BROJ**: 10** | | ODELJENJE**:** | | DATUM**:** |
| Nastavna tema: | **School days** | | | |
| Nastavna jedinica: | **School sports** | | | |
| Tip časa: | Utvrđivanje | | | |
| Ciljevi časa/ishodi: | Osposobiti učenike da napišu kraći sastav o sebi i svojim interesovanjima vezanim za sport. | | | |
| Obrazovni, funkcionalni i vaspitni zadaci: | Uvežbavanje reči i izraza vezanih za davanje ličnih informacija i interesovanja vezanih za sport. Osposobljavanje učenika da koriste naučene reči i izraze u usmenoj i pismenoj komunikaciji.  Razvijanje ljubavi prema sportu i razvijanje komunikacijskih veština. | | | |
| Oblik rada: | Frontalni, individualni i rad u paru | | | |
| Nastavne metode: | Rad na tekstu, diskusija, slušanje, demonstrativna | | | |
| Nastavna sredstva: | Udžbenik, CD, tabla | | | |
| Korelacija sa drugim predmetima: | Fizičko vaspitanje, izabrani sport | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (5 minuta) | Provera domaćeg zadatka.  Nastavnik pita učenike koji su im omiljeni sportovi koje rade na časovima fizičkog vaspitanja. A zatim njihove odgovore zapisuje na tabli na engleskom jeziku.Nastavnik traži od učenika da ponavljaju nazive sportova vežbajući izgovor.  . | | | |
| **Glavni deo:**  (25 minuta) | **Udžbenik 20. strana, 1 Vocabulary**  Nastavnik deli učenike u parove i daje im zadatak da posmatraju fotografije sa različitim sportovima, a potom da ih povežu sa odgovarajućim nazivima. Nastavnik pušta CD (audio-zapis 27) i učenici proveravaju svoje odgovore.  **2 Listen**  Nastavnik objašnjava učenicima da će slušati dvoje dece, devojčicu koja se zove Lin i dečaka koji se zove Paolo, a oni odgovaraju na pitanja voditelja kviza. Nakon što učenici pročitaju pitanja, nastavnik pušta CD (audio-zapis 28) i učenici pišu odgovore u tabelu u vežbi broj 2.Ukoliko je potrebno nastavnik još jednom pušta CD i proverava odgovore sa odeljenjem.  **Udžbenik 21. strana, 3 Read**  Nastavnik kaže učenicima da pogledaju tekst u 3. vežbanju i da mu kažu kakav je tip teksta u pitanju (*An email in an online magazine).*  Nastavnik pita učenike da li su se nekada dopisivali sa drugom ili drugaricom i uvodi izraz *e-pal.* Nastavnik podstiče učenike da na osnovu slike daju par zaključaka o devojčici, bez čitanja teksta.A zatim im pomaže sa dodatnim pitanjima:  *Where is she from?*  *How old is she?*  *What does she like doing? etc.*  Nastavnik pušta CD (audio-zapis 29). Učenici čitaju i podvlače nepoznate reči, koje nastavnik kasnije zapisuje na tabli i objašnjava.  Učenici imaju zadatak da popune tabelu u 3. vežbanju sa informacijama o Amy.  Učenici ovaj zadatak mogu da rade u paru. Sledi usmena provera odgovora sa celim odeljenjem.  **4 Speak**  Zadatak se radi u paru i učenici odgovaraju na pitanja i daju informacije o sebi. Nastavnik proziva nekoliko učenika da u paru pred razredom čita pitanja i odgovara na njih. Nastavnik prati tok aktivnosti i pomaže gde je potrebno. | | | |
| **Završni deo:**  (15 minuta) | **5 Write**  **A –** Nastavnik objašnjava učenicima upotrebu velikog slova, ukazuje na pravila u 5. vežbanju i pravila zapisuje na tabli.Na osnovu pravila učenici ispravljaju rečenice.Provera se vrši tako što nastavnik proziva učenike i oni zapisuju na tabli tačno napisane rečenice.  **B –** Učenici imaju zadatak da u sveskama pišu imejl o sebi, služeći se primerima rečenica iz vežbanja. Nastavnik prati tok aktivnosti i pomaže učenicima.  **Domaći zadatak:** Radna sveska 15. strana, napomenuti učenicima da za sledeći čas ponesu svoju fotografiju i ako imaju fotografiju svog mesta. | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |