|  |  |  |  |  |
| --- | --- | --- | --- | --- |
| PREDMET: **Engleski jezik** | | | Razred: **5.** | |
| UDŽBENIK: Get t**o** **the Top Revised 1** | | | IZDAVAČ: **Data Status** | |
| NASTAVNIK: | | | ŠKOLA: | |
| ČAS BROJ**: 1** | | ODELJENJE**:** | | DATUM**:** |
| Nastavna tema: | **School days** | | | |
| Nastavna jedinica: | **Hello** | | | |
| Tip časa: | Uvodni čas | | | |
| Ciljevi časa/ishodi: | Osposobljavanje učenika da koriste neformalne pozdrave i da se predstave. Upoznavanje sa alfabetom i spelovanje. | | | |
| Obrazovni, funkcionalni i vaspitni zadaci: | Učenici će učiti i uvežbati vokabular i jezičke srtukture koje se koriste prilikom predstavljanja i upoznavanja. Utvrđivanje neformalnih pozdrava. Osposobljavanje učenika da se predstave i pozdrave druge i da primene naučen alfabet u spelovanju. Razvijaju naviku pristojne komunikacije sa novim ili nepoznatim osobama. | | | |
| Oblik rada: | Frontalni, individualni, u paru | | | |
| Nastavne metode: | Dijaloška, demonstrativna, audio-vizuelna | | | |
| Nastavna sredstva: | Udžbenik, radna sveska, CD | | | |
| Korelacija sa drugim predmetima: | Srpski jezik | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (5 minuta) | Nastavnik pozdravlja učenike na početku časa i predstavlja se *Hello! I’m ...*Nastavnik zapisuje svoje ime na tabli. Zatim postavlja pitanje jednom učeniku *What’s your name?* Učenik odgovara. U nastavku uvodnog dela časa, nastavnik upoznaje učenike sa udžbenikom, njegovim sadržajem, nastavnim temama, pismenim zadacima. | | | |
| **Glavni deo:**  (30 minuta) | **Udžbenik 6. Strana**  **1.What’s your name?**  Nastavnik ponovo izabere jednog učenika i zatim se ponovo predstavi i kaže *Hello! I’m ...What’s your name?* Učenik zatim odgovara *Hi! I’m ...*Nastavnik podstiče što više učenika da odgovaraju na njegova pitanja.Zatim nastavnik pušta CD( audio-zapis 2 ). Podstiče učenike da vežbaju izgovor.  **2. Alphabet**  Nastavnik skreće učenicima pažnju na sliku drveta sa alfabetom.Nastavnik pita učenike da li su možda čuli pesmicu *The Alphabet Song,* ako jesu uz pomoć nastavnika je ponavljaju.  A) Zatim nastavnik pušta CD ( audio-zapis 3 ) i posle svakog slova pravi pauzu, a učenici imaju zadatak da u prazna polja dopišu odgovarajuće veliko slovo. Takođe nastavnik zapisuje alfabet velikim slovima na tabli, a učenici proveravaju odgovore.  B) Nastavnik objašnjava učenicima kako se speluje. Pošto je već zapisao svoje ime na tabli, prvo speluje svoje ime, a potom podstiče učenike da u paru vežbaju spelovanje međusobno postavljajući pitanje iz vežbanja *How do you spell your name?* | | | |
| **Završni deo:**  (10 minuta) | Nastavnik izabere jednog učenika i postavlja mu pitanja:  Teacher: *What’s your name?*  Student: *I’m ...*  Teacher: *How do you spell your name?*  Student: S-A-R-A  Potom učenici to isto rade u parovima. Nstavnik radi frontalnu proveru sa celim odeljenjem.  Domaći zadatak: Radna sveska 4. Strana(A. zadatak ). | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |