|  |  |  |  |  |
| --- | --- | --- | --- | --- |
| PREDMET: **Engleski jezik** | | | Razred: **5.** | |
| UDŽBENIK: Get t**o** **the Top Revised 1** | | | IZDAVAČ: **Data Status** | |
| NASTAVNIK: | | | ŠKOLA: | |
| ČAS BROJ**: 17** | | ODELJENJE**:** | | DATUM**:** |
| Nastavna tema: | **People** | | | |
| Nastavna jedinica: | **My things** | | | |
| Tip časa: | Obrada | | | |
| Ciljevi časa/ishodi: | Osposobiti učenike da govore i pišu o ličnim predmetima koje poseduju. | | | |
| Obrazovni, funkcionalni i vaspitni zadaci: | Uvežbavanje i primena vokabulara vezanog za lične predmete, upotreba glagola have got u pismenoj i usmenoj komunikaciji.Snalaženje u tekstu.  Osposobljavanje učenika da govore i pišu o ličnim predmetima služeći se naučenim vokabularom.  Razvijanje interesovanja prema kolekcionarstvu. | | | |
| Oblik rada: | Rad u paru, frontalni, individualni | | | |
| Nastavne metode: | Rad na tekstu, demonstrativna, slušanje, dijaloška | | | |
| Nastavna sredstva: | Tabla, udžbenik, CD | | | |
| Korelacija sa drugim predmetima: | Srpski jezik ,ČOS | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (5 minuta) | Provera domaćeg zadatka.  Nastavnik započinje čas tako što traži od učenika da opišu neku slavnu ličnost na primer našeg slavnog tenisera Novaka Đokovića ili učenici mogu sami da daju predlog koga će opisati.Na taj način nastavnik obnavlja gradivo sa prethodnog časa. | | | |
| **Glavni deo:**  (30 minuta) | **Udžbenik 28. strana**  Nastavnik podstiče učenike da na osnovu naslova lekcije *My things* pogode šta će danas učiti (*the thing someone owns*). Ako je potrebno nastavnik prevodi naslov učenicima na maternji jezik. Zatim ih pita koji su njihovi omiljeni predmeti. Dok učenici nabrajaju, nastavnik pravi spisak spomenutih predmeta na tabli.  **1 Vocabulary**  Nastavnik kaže učenicima da pogledaju predmete u udžbeniku i pita učenike koliko tih predmeta se nalazi na spisku koji su napisali na tabli.Nastavnik traži od nekoliko učenika da pročitaju reči pored svakog predmeta i objašnjava učenicima nepoznate reči. A zatim pušta CD (audio-zapis 35). Učenici ponavljaju reči vežbajući izgovor.  **2 Read**  **A -** Nastavnik kaže učenicima da obrate pažnju na naslov teksta i diskutuje sa učenicima o njihovim kolekcijama. Učenici zatim pokušavaju da odgonetnu šta sakupljaju deca na fotografijama (*the boy collects sunglasses and the girl collects objects with giraffes).*  Nastavnik pušta CD (audio-zapis 36). Učenici prate tekst u udžbenicima i podvlače nepoznate reči. Nastavnik postavlja pitanja kojima proverava razumevanje pročitanog teksta:  *What’s Kate’s favourite animal? The giraffe.*  *What colours are Gary’s sunglasses? Black, purple, red, yellow, orange.*  Nastavnik objašnjava nepoznate reči.  Učenici čitaju tekst, a zatim nastavnik traži od učenika da obrate pažnju na delove teksta ispod slika.  Nastavnik zapisuje *this* i *these* na tabli i navodi primere: *This is a pen. These are pens.*Zatim objašnjava razliku između *this -*  pokazne zamenice u jednini i  *these -*  iste te zamenice u množini. | | | |
| **Završni deo:**  (10 minuta) | **Udžbenik 29. strana, 2 Read**  **B –** Nastavnik proziva učenika koji čita pitanja u B. vežbanju. Da bi im pomogao u razumevanju pitanja nastavnik zapisuje na tablu: *How many students are there in the classroom?* A zatim objašnjava učenicima da *How many*  koristimo uz brojive imenice da bi smo pitali za broj nečega ili nekoga.  Učenici ponovo čitaju tekst i u paru rade vežbanje.  Sledi usmena provera odgovora.  **Domaći zadatak:** Radna sveska 2C, 24. strana. | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |