|  |  |  |  |  |
| --- | --- | --- | --- | --- |
| PREDMET: **Engleski jezik** | | | Razred: **5.** | |
| UDŽBENIK: Get t**o** **the Top Revised 1** | | | IZDAVAČ: **Data Status** | |
| NASTAVNIK: | | | ŠKOLA: | |
| ČAS BROJ**: 45.** | | ODELJENJE**:** | | DATUM**:** |
| Nastavna tema: | **Places** | | | |
| Nastavna jedinica: | **See the sights** | | | |
| Tip časa: | Obrada | | | |
| Ciljevi časa/ishodi: | Usvajanje reči i izraza vezanih za poznata mesta i objekte u gradu. | | | |
| Obrazovni, funkcionalni i vaspitni zadaci: | Opisivanje karakteristika poznatih mesta i zgrada koristeći jednostavna jezička sredstva.  Razumevanje kraćih tekstova na temu svetskih znamenitosti.  Razvijaju ljubav prema znamenitostima. | | | |
| Oblik rada: | Frontalni, individualni, rad u paru | | | |
| Nastavne metode: | Dijaloška, audio-lingvalna, rad na tekstu, demonstrativna | | | |
| Nastavna sredstva: | Udžbenik, CD, fotografije | | | |
| Korelacija sa drugim predmetima: | Geografija | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (10 minuta) | Provera domaćeg zadatka.  Učenici predstavljaju fotografije svetskih znamenitosti koje su doneli za ovaj čas.Učenik treba da kaže koja je to znamenitost i gde se u svetu nalazi. | | | |
| **Glavni deo:**  (25 minuta) | **Udžbenik 56. strana, 4d See the sights, 1 Vocabulary**  Nastavnik ističe naslov lekcije, zapisuje na tabli reč *sights* i objašnjava je, zatim pita učenike da imenuju neke od znamenitosti u svom mestu.  Učenici posmatraju fotografije i na osnovu njih pokušavaju da razumeju značenje datih reči. Nastavnik daje dodatna objašnjenja za reči, kada je to potrebno. Nastavnik pušta CD (audio-zapis 9, CD 2), a učenici zapisuju brojeve pored fotografija, onim redosledom kojim ih čuju. Sledi usmena provera odgovora. Nastavnik pušta ponovo CD, kako bi učenici vežbali izgovor.  **2 Read**  **A)** Nastavnik kaže učenicima da pogledaju fotografije koje prate tekst i pita učenike da li prepoznaju neke od znamenitosti i da li su nekada bili u Londonu. Zatim nastavnik pita učenike šta znaju o Londonu. Nastavnik pušta CD (audio-zapis 10, CD 2 ), učenici slušaju audio-zapis, čitajući tekst i podvlačeći nepoznate reči u tekstu, koje nastavnik dodatno objašnjava. Učenici zaokružuju jednu od ponuđenih opcija, sa rečenicom koja prenosi suštinu teksta. Sledi usmena provera odgovora.  Nastavnik proverava razumevanje pročitanog teksta postavljajući dodatna pitanja:  *What can you do in Covent Garden Market?*  *You can go shopping or have lunch.*  *Where does the Queen live?*  *She lives in Buckingham Palace.*  *Where is Green Park?*  *It’s next to the Palace.*  *How tall is the London Eye?*  *It’s 135 metres tall.*  **Udžbenik 57. strana, 2 Read**  **B)** Učenici u paru dopunjuju rečenice vezane za tekst, a zatim usmeno izveštavaju čitajući cele rečenice.  **3 Vocabulary**  Učenici dopunjuju rečenice ponuđenim rečima. Sledi usmena provera odgovora.  **4 Pronunciation**  Nastavnik objašnjava učenicima da imaju zadatak da slušaju CD (audio-zapis 11, CD 2) i da označe odgovarajuće polje u koloni, na osnovu različitog izgovora *th.* Sledi usmena provera odgovora. | | | |
| **Završni deo:**  (10 minuta) | **5 Speak**  Nastavnik traži od učenika da okrenu 92. stranu na kraju knjige.  Nastavnik objašnjava učenicima da će u parovima anketirati drugove iz odeljenja u vezi sa poznatim svetskim znamenitostima. Nastavnik prati tok aktivnosti, a zatim pušta CD (audio-zapis 12, CD 2), učenici slušaju i proveravaju odgovore.  **Domaćí zadatak:** Radna sveska 4d, 50. strana | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |